Bogdan Ivan îl vrea pe finul său la conducerea Hidroelectrica. Ministerul Energiei: „Are o carieră solidă în administrație”
Ministrul Energiei, Bogdan Ivan, l-a propus pe șeful său de cabinet, Ioan Alin Demian, pentru un loc în Consiliul de Supraveghere al Hidroelectrica. Potrivit presei locale, Demian ar fi chiar finul ministrului, pe care acesta l-a cununat în urmă cu opt ani. Digi24.ro a identificat imagini de la nunta lui Ioan Alin Demian, la care participă și actualul ministru al Energiei.